text: Kvinde voldtaget af to mænd
  01 november 2014 kl. 11.30
  En ung kvinde blev i nat voldtaget af to mænd i Horsens.
  Kvinden har fortalt, at hun sad på et værtshus i den indre by i Horsens og talte med to mænd, oplyser politiet til TV SYD.
  På et tidspunkt går de udenfor for at ryge, og her bliver den 20-årige kvinde voldtaget af de to mænd i en port.
  Hun har beskrevet mændene sådan her:
  Den ene havde et tyrkisk/kurdisk udseende.
  Han var lav, slank, muskuløs og med kort mørkt hår.
  Han var iført en åbentstående lyseblå eller lysegrå skjorte og lyse bukser. 
  Hans efternavn var tatoveret på brystet.
  Den anden var mørkere i huden og havde et arabisk udseende.
  Han havde kort, sort hår og var iført en blå- og hvidternet skjorte, en rød pullover og mørke bukser.
  Det foregik ved mellem fire og halvfem i nat.
  
  